Marikana-huise: Inwoners glo verjaag | Maroela Media
Een van die huise van die Marikana-behuisingsprojek. Foto: www.dhs.gov.za
Inwoners van Marikana in Noordwes wat verlede week huise as deel van die ANC se 104de verjaardagviering ontvang het, word glo gedreig en geïntimideer.
Supra Mahumapelo, premier van Noordwes, het huise aan Dorah Diremela en Piet Tlou oorhandig. Sedert 34 mynwerkers in 2012 deur die polisie doodgeskiet is, heers daar 'n gespanne toestand in dié gebied wat polities deur die EFF beheer word.
Na wat verneem word, het 'n groep mense Tlou se huis binnegestorm en hom uitgejaag. "Ons het hom sedert Vrydag nie weer gesien nie," het 'n gemeenskapslid gesê.
Diremela het egter gesê sy laat haar nie intimideer nie. "Dit is my huis dié, ek gaan nêrens nie."
Marikana-mynwerkers is van mening dat hulle die begunstigdes moet wees van huise wat in dié gebied gebou word, as vergoeding vir die gebeure in 2012. Die stakende mynwerkers het destyds aangedring op 'n minimumloon van R12 500.
Die regering se Marikana-behuisingsprojek het reeds 544 huise aan inwoners beskikbaar gestel. Die doel van dié projek is om "ou myndorpe op te knap en waardigheid aan inwoners te gee".
marikana mynwerkers Noordwes Supra Mahumapelo
Hennopsrivier-lyke: Familielid, nog 'n verdagte vas
Is die huise gebou deur die regering of die regerende party? Ek glo dit was die regering, dus ons belasting geld. Waarom dan vorm die oorhandiging van die huise deel van die ANC se 104de verjaarsdag? Die lyn tussen party en staat is baie baie dof. StopTheMadness!
En na die lang staking moes die myn skagte toemaak en werkers verminder so wie is dan eintlik die wenners??
Toemaar julle het huis elkgeval verniet gekry nie so baie daar om te verloor nie,ons ander mense sit met geweldige stres elke maand om huise te probeer betaal om dak oor ons kop te he anders vat die bank dit terug.Salaris is net genoeg om huis te kan betaal en dan moet jy maar naweke en saans werk om kos op tafel te sit.
Daar is maniere om 'n ding gedoen te kry, en daar is maniere om 'n ding gedoen te kry. As dit my projek was om vir mense behuising te verskaf, sou ek dit NIE gedoen het nie. As mens iets verniet kry, heg jy geen waarde daaraan nie. Ek sou vir elkeen wat 'n huis wou hê 'n rentevrye lening toestaan….sodat hy of sy 'n huis kan bou (van dieselfde grootte as wat hulle nou uitdeel). Die ontvanger van die huis kan die rentevrye lening terug betaal soos hy dit kan bekostig….(10% van enige inkomste wat hy of sy genereer).… Lees meer »